ΑΠΟΦΑΣΕΙΣ
   Αριθμ. ΥΠΕΝ/Δ/75516/436 
Aντικατάσταση της υπ’ αρ. ΥΠΕΝ/ΔΕΠΕΑ/56386/
620/20–06–2019 κοινής απόφασης των Υπουρ-
γών Οικονομίας και Ανάπτυξης, Οικονομικών, 
Περιβάλλοντος και Ενέργειας και Υποδομών και 
Μεταφορών «Πρόγραμμα χρηματοδότησης για 
την Ενεργειακή Αναβάθμιση Δημοσίων Κτιρίων» 
(B’ 2597). 
 ΟΙ ΥΠΟΥΡΓΟΙ
ΟΙΚΟΝΟΜΙΚΩΝ - ΑΝΑΠΤΥΞΗΣ ΚΑΙ
ΕΠΕΝΔΥΣΕΩΝ - ΠΕΡΙΒΑΛΛΟΝΤΟΣ ΚΑΙ
ΕΝΕΡΓΕΙΑΣ - ΥΠΟΔΟΜΩΝ ΚΑΙ ΜΕΤΑΦΟΡΩΝ 
 Έχοντας υπόψη:
1. Τη διάταξη του άρθρου 37 του ν. 4608/2019 «Ελληνι-
κή Αναπτυξιακή Τράπεζα και προσέλκυση Στρατηγικών 
Επενδύσεων και άλλες διατάξεις» (Α’ 66), όπως τροπο-
ποιήθηκε με το άρθρο 28 του ν. 4643/2019 «Απελευ-
θέρωση αγοράς ενέργειας, εκσυγχρονισμός της ΔΕΗ, 
ιδιωτικοποίηση της ΔΕΠΑ και στήριξη των Α.Π.Ε. και 
λοιπές διατάξεις» (Α’ 193).
2. Τις διατάξεις του ν. 4342/2015, (Α’ 143) για την ενσω-
μάτωση στο Ελληνικό Δίκαιο της Οδηγίας 2012/27/ ΕΕ του 
Ευρωπαϊκού Κοινοβουλίου και του Συμβουλίου της 25ης 
Οκτωβρίου 2012 «Για την ενεργειακή απόδοση, την τρο-ποποίηση των Οδηγιών 2009/125/ΕΚ και 2010/30/ΕΕ και 
την κατάργηση των Οδηγιών 2004/8/ ΕΚ και 2006/32/ΕΚ».
3 Τις διατάξεις του ν. 4122/2013 «Ενεργειακή Απόδοση 
Κτιρίων - Εναρμόνιση με την Οδηγία 2010/31/ΕΕ του Ευ-
ρωπαϊκού Κοινοβουλίου και του Συμβουλίου και λοιπές διατάξεις» (Α’ 42).
4. Τις διατάξεις του ν. 4270/2014 «Αρχές δημοσιονομικής 
διαχείρισης και εποπτείας (ενσωμάτωση Οδηγίας 2011/85/
ΕΕ) δημόσιο λογιστικό και άλλες διατάξεις» (Α’ 143).
5. Τις διατάξεις του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (Α’ 87).
6. Τις διατάξεις της παρ. 3 του άρθρου 2 του ν. 3965/2011 
«Αναμόρφωση πλαισίου λειτουργίας Ταμείου Παρακατα-
θηκών και Δανείων, Οργανισμού Διαχείρισης Δημοσίου 
Χρέους, Δημοσίων Επιχειρήσεων και Οργανισμών, Σύ-
σταση Γενικής Γ ραμματείας Δημόσιας Περιουσίας και 
άλλες διατάξεις» (Α’ 113), την υπ’ αρ. 34/13-1-2012 από-φαση του Υπουργού Οικονομικών «Έγκριση της υπ’ αρ. 
3427/22–12–2011 απόφασης του Διοικητικού Συμβου-
λίου του Ταμείου Παρακαταθηκών και Δανείων με την 
οποία προσδιορίζονται τα στοιχεία του Ενεργητικού και 
Παθητικού που εντάσσονται στον εμπορικό κλάδο του 
Ταμείου» (Β’ 55) και την υπ’ αρ. 2/23510/0094/9-4-2012 
απόφαση του Υπουργού Οικονομικών «Κανονισμός του 
Ταμείου Παρακαταθηκών και Δανείων κατ’ εφαρμογή του 
άρθρου 4 του ν. 3965/2011» (Β΄ 1083).
7. Τις διατάξεις του ν. 4412/2016 «Δημόσιες Συμβάσεις 
Έργων, Προμηθειών και Υπηρεσιών (προσαρμογή στις 
οδηγίες 2014/24/ΕΕ και 2014/25/ΕΕ)» (Α’ 147).
8. Τις διατάξεις του ν. 4622/2019 «Επιτελικό Κράτος: 
οργάνωση, λειτουργία και διαφάνεια της Κυβέρνησης, 
των κυβερνητικών οργάνων και της κεντρικής δημόσιας 
διοίκησης» (Α’ 133).
9. Τις διατάξεις του ν. 4635/2019 «Επενδύω στην Ελλά-
δα και άλλες διατάξεις» (Α΄ 167).
10. Το π.δ. 132/2017 «Οργανισμός του Υπουργείου 
Περιβάλλοντος και Ενέργειας» (Α’ 160).
11. Το π.δ. 147/2017 «Οργανισμός του Υπουργείου 
Οικονομίας και Ανάπτυξης» (Α’ 192).
12. Το π.δ. 123/2017 «Οργανισμός του Υπουργείου 
Υποδομών και Μεταφορών» (Α’ 151).
13. Το π.δ. 142/2017 «Οργανισμός Υπουργείου Οικο-
νομικών» (Α’ 181).
14. Το π.δ. 83/2019 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α’ 121).
15. Το π.δ. 81/2019 «Σύσταση, συγχώνευση, μετονο-
μασία και κατάργηση Υπουργείων και καθορισμός των αρμοδιοτήτων τους – Μεταφορά υπηρεσιών και αρμο-διοτήτων μεταξύ Υπουργείων» (Α’ 119).
16. Το π.δ. 95/1996 «Οργανισμός του Ταμείου Παρα-
καταθηκών και Δανείων» (Α’ 76).
17. Την υπ’ αρ. ΥΠΕΝ/ΥΠΡΓ/67407/8288/23.07.2019 
κοινή απόφαση του Πρωθυπουργού και του Υπουργού Περιβάλλοντος και Ενέ ργειας «Ανάθεση αρμοδιοτήτων 
στον Υφυπουργό Περιβάλλοντος και Ενέργειας, Γεράσιμο 
Θωμά» (Β’  3107).
18. Την υπ’ αρ. 47/18-07-2019 κοινή απόφαση του 
Πρωθυπουργού και του Υπουργού Ανάπτυξης και Επεν-
δύσεων «Ανάθεση αρμοδιοτήτων στον Υφυπουργό Ανά-
πτυξης και Επενδύσεων, Ιωάννη Τσακίρη» (Β’ 3100).ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ  ∆ΗΜΟΚΡΑΤΙΑΣE
31 Ιουλίου 2020 ΤΕΥΧΟΣ  ΔΕΥΤΕΡΟ Αρ. Φύλλου  315632033
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 32034 Τεύχος B’ 3156/31.07.2020
19. Την υπ’ αρ. 340/2019/18.07.2010 κοινή απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων στον Υφυπουργό Οικονομικών, 
Θεόδωρο Σκυλακάκη» (Β’ 3051).
20. Την υπ’ αρ. 134453/23–12–2015 κοινή υπουργική 
απόφαση «Ρυθμίσεις για τις πληρωμές των δαπανών 
του Προγράμματος Δημοσίων Επενδύσεων-ΠΔΕ (Τρο-
ποποίηση και αντικατάσταση της κοινής υπουργικής 
απόφασης 46274/02-09-2014 (ΦΕΚ 2573/τ.Β΄)» (Β’ 2857).
20. Την ανάγκη για την ενεργειακή αναβάθμιση του 
κτιριακού αποθέματος των φορέων της Γενικής Κυβέρ-νησης σύμφωνα με τις διατάξεις του ν. 4342/2015.
21. Την υπ’ αρ. ΥΠΕΝ/ΔΕΠΕΑ/56383/620/20-06-2019 
κοινή απόφαση των Υπουργών Οικονομίας και Ανά-
πτυξης, Οικονομικών, Περιβάλλοντος και Ενέργειας και 
Υποδομών και Μεταφορών «Πρόγραμμα χρηματοδότη-
σης για την Ενεργειακή Αναβάθμιση Δημοσίων Κτιρίων» 
(Β’ 2597).
22. Το γεγονός ότι από τις διατάξεις της παρού-
σας δεν προκαλείται επιπρόσθετη δαπάνη πέραν αυ-
τής που προβλέφθηκε στην υπ’  αρ. ΥΠΕΝ/ΔΕΠΕΑ/56383/620/20-06-2019 κοινή υπουργική απόφαση 
(Β’ 2597), αποφασίζουμε:
1. Την αντικατάσταση της υπ’ αρ. ΥΠΕΝ/ΔΕΠΕΑ/56383/
620/20-06-2019 (Β’ 2597) κοινής απόφασης των Υπουρ-γών Οικονομίας και Ανάπτυξης, Οικονομικών, Περιβάλ-λοντος και Ενέργειας και Υποδομών και Μεταφορών.
2. Την εφαρμογή Προγράμματος χορήγησης Επεν-
δυτικών Δανείων στους Δικαιούχους Φορείς, όπως 
αυτοί ορίζονται στο άρθρο 2 της παρούσας, με στόχο 
την ενεργειακή αναβάθμιση δημοσίων κτιρίων (εφεξής Πρόγραμμα “ΗΛΕΚΤΡΑ” ή/και “Πρόγραμμα”) και ειδικό-τερα τον σκοπό, τη διάρκεια του Προγράμματος, τα όρ-
γανα συντονισμού και διαχείρισης του Προγράμματος 
“ΗΛΕΚΤΡΑ” και τις αρμοδιότητές τους, τους Δικαιούχους 
Φορείς, τους πόρους του Προγράμματος, τη διαδικασία 
υποβολής των αιτήσεων ένταξης στο Πρόγραμμα και τα 
κριτήρια αξιολόγησής τους, τον έλεγχο της υλοποίησης 
των έργων, τους όρους και τα δικαιολογητικά χορήγησης 
και τον τρόπο απόδοσης του προϊόντος των δανείων, τη 
διαδικασία και τα δικαιολογητικά για την εξυπηρέτηση 
των δανείων από το Πρόγραμμα Δημοσίων Επενδύσεων, 
(ΠΔΕ), όπως καθορίζονται στα ακόλουθα άρθρα:
Άρθρο 1
ΣΤΟΧΟΙ, ΣΚΟΠΟΣ ΚΑΙ ΔΙΑΡΚΕΙΑΤΟΥ ΠΡΟΓΡΑΜΜΑΤΟΣ
1. Βασικός στόχος του Προγράμματος “ΗΛΕΚΤΡΑ” είναι 
η συμβολή του στην επίτευξη του εθνικού ενδεικτικού στόχου ενεργειακής απόδοσης, όπως ορίζεται στο άρ-θρο 4 του ν. 4342/2015 (Α’ 143), με το οποίο ενσωματώ-θηκε το άρθρο 3 της Οδηγίας 2012/27/ΕΕ (όπως τροπο-
ποιήθηκε με το Παράρτημα της Οδηγίας 2013/12/ ΕΕ και 
την παρ. 1 του άρθρου 24 της Οδηγίας 2012/27/ΕΕ) και παράλληλα η εκπλήρωση των απαιτήσεων του άρθρου 7 του ίδιου νόμου για την ικανοποίηση του στόχου της 
ετήσιας ενεργειακής ανακαίνισης ποσοστού 3% της ωφέ-
λιμης επιφάνειας των κτιρίων της κεντρικής δημόσιας 
διοίκησης, και την προώθηση του υποδειγματικού ρόλου 
του Δημοσίου στη βελτίωση της ενεργειακής απόδοσης 
των κτιρίων του.Τα κτίρια που εντάσσονται στο Πρόγραμμα “ΗΛΕΚΤΡΑ” 
θα πρέπει μετά τις παρεμβάσεις να κατατάσσονται κατ’ 
ελάχιστον στην κατηγορία ενεργειακής απόδοσης «Β», 
σύμφωνα με το άρθρο 10 Κανονισμού Ενεργειακής Απόδοσης Κτιρίων (ΚΕΝΑΚ) (Α.Π. ΔΕΠΕΑ/οικ.178581/
30-06-2017, ΦΕΚ B’ 2367), όπως κάθε φορά ισχύει.
2. Σκοπός του Προγράμματος “ΗΛΕΚΤΡΑ” είναι η βελ-
τίωση της ενεργειακής απόδοσης του κτιριακού αποθέ-ματος κυριότητας ή χρήσης, υπό όρους που ορίζονται στην πρόσκληση υποβολής αιτήσεων, των Δικαιούχων του άρθρου 2 με παρεμβάσεις που στόχο έχουν τον πε-
ριορισμό της ενεργειακής ζήτησης που συνδέεται με την 
τυπική χρήση του κτιρίου, η οποία περιλαμβάνει, μεταξύ 
άλλων, την ενέργεια που χρησιμοποιείται για θέρμανση, 
ψύξη, αερισμό, παραγωγή ζεστού νερού χρήσης (ΖΝΧ) 
και φωτισμό, διασφαλίζοντας τα βέλτιστα επίπεδα υγιει-
νής, ποιότητας του αέρα εσωτερικού χώρου και άνεσης.
3. Η συνολική διάρκεια εφαρμογής του Προγράμματος 
είναι η περίοδος 2020 – 2026, με δυνατότητα παράτασης.
Άρθρο 2
ΔΙΚΑΙΟΥΧΟΙ ΤΟΥ ΠΡΟΓΡΑΜΜΑΤΟΣ
1. Δικαιούχοι του Προγράμματος “ΗΛΕΚΤΡΑ” είναι οι 
φορείς της Γενικής Κυβέρνησης, όπως αυτοί ορίζονται 
στην παρ. 1 του άρθρου 14 του ν. 4270/2014 (Α’ 143) 
και προσδιορίζονται από το Μητρώο Φορέων Γενικής 
Κυβέρνησης που τηρείτ αι με ευθύνη της Ελληνικής Στα-
τιστικής Αρχής, τα Νομικά Πρόσωπα Δημοσίου Δικαίου 
(Ν.Π.Δ.Δ.), καθώς και οι συμπράξεις αυτών, (εφεξής Δι-καιούχοι Φορείς).
2. Πεδίο εφαρμογής του Προγράμματος “ΗΛΕΚΤΡΑ” 
αποτελεί το σύνολο της Ελληνικής Επικράτειας.
3. Με τις προσκλήσεις υποβολής αιτήσεων από τους 
Δικαιούχους Φορείς (εφεξής προσκλήσεις), είναι δυνατή 
η ομαδοποίηση Δικαιούχων Φορέων του παρόντος άρ-θρου, ανάλογα με τις ειδικότερες ανάγκες, τη στόχευση 
σε συγκεκριμένη κατηγορία κτιρίων ή ενδεχόμενα άλλα 
επιμέρους κριτήρια (δημογραφικά, νησιωτικότητα, κ.α.).
Άρθρο 3ΠΟΡΟΙ ΤΟΥ ΠΡΟΓΡΑΜΜΑΤΟΣ
1. Ο συνολικός προϋπολογισμός του Προγράμματος 
“ΗΛΕΚΤΡΑ” για όλη τη διάρκεια εφαρμογής του ανέρχεται 
σε πεντακόσια εκατομμύρια ευρώ (500.000.000,00 €) 
με δυνατότητα τροποποίησης, χρήματα τα οποία προ-έρχονται από δανεισμό από το Ταμείο Παρακαταθηκών και Δανείων (ΤΠΔ), καθώς και την Ευρωπαϊκή Τράπεζα Επενδύσεων (ΕΤΕΠ).
2. Η χρηματοδότηση των έργων που εντάσσονται στο 
Πρόγραμμα “ΗΛΕΚΤΡΑ” πραγματοποιείται μερικώς μέσω 
Επενδυτικών Δανείων που χορηγούνται από το Ταμείο 
Παρακαταθηκών και Δανείων και συνομολογούνται 
με τις δανειακές συμβάσεις Επενδυτικών δανείων που 
υπογράφονται μεταξύ των Δικαιούχων Φορέων και του Ταμείου Παρακαταθηκών και Δανείων. Το υπολειπόμε-
νο τμήμα της χρηματοδότησης μπορεί να προέρχεται 
από ιδίους πόρους των Δικαιούχων Φορέων ή/και από πόρους σύμφωνα με τα αναφερόμενα στην παρ. 4 του παρόντος άρθρου.
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 32035 Τεύχος B’ 3156/31.07.2020
3. Η εξυπηρέτηση των επενδυτικών δανείων και η κά-
λυψη κάθε είδους εξόδου και λοιπών δαπανών συνομο-
λόγησης και εξόφλησής τους γίνεται σύμφωνα με την κεί-
μενη νομοθεσία από λογαριασμό ή λογαριασμούς που 
συστήνονται στο Ταμείο Παρακαταθηκών και Δανείων για τις ανάγκες του Προγράμματος και χρηματοδοτού-νται από το εθνικό ή το συγχρηματοδοτούμενο σκέλος 
του Προγράμματος Δημοσίων Επενδύσεων (ΠΔΕ) του 
Υπουργείου Περιβάλλοντος και Ενέργειας (ΥΠΕΝ).
4. Μέρος ή το σύνολο των επενδύσεων των έργων του 
Προγράμματος “ΗΛΕΚΤΡΑ” δύναται να χρηματοδοτείται από Εταιρείες Ενεργειακών Υπηρεσιών (ΕΕΥ) ή τρίτους 
μέσω Συμβάσεων Ενεργειακής Απόδοσης (ΣΕΑ) των 
ν. 3855/2010 (Α΄ 95) και ν. 4342/2015. Σε αυτές τις περι-
πτώσεις έχει εφαρμογή η διάταξη της παρ. 3 του άρθρου 
10 της παρούσας.
Άρθρο 4
ΔΙΑΧΕΙΡΙΣΗ ΠΡΟΓΡΑΜΜΑΤΟΣ – ΣΥΓΚΡΟΤΗΣΗ ΤΕΧΝΙΚΗΣ ΓΡΑΜΜΑΤΕΙΑΣ –ΑΡΜΟΔΙΟΤΗΤΕΣ
1. Φορέας Διαχείρισης του Προγράμματος “ΗΛΕΚΤΡΑ” 
ορίζεται η Διεύθυνση Ενεργειακών Πολιτικών και Ενερ-γειακής Αποδοτικότητας του ΥΠΕΝ.
2. Για την τεχνική διαχειριστική υποστήριξη της Διεύ-
θυνσης Ενεργειακών Πολιτικών και Ενεργειακής Αποδο-
τικότητας του ΥΠΕΝ συστήνεται με απόφαση του Υπουρ-
γού Περιβάλλοντος και Ενέργειας Τεχνική Γ ραμματεία, 
η οποία εδρεύει στο ΥΠΕΝ και εποπτεύεται από αυτήν. 
Η Τεχνική Γ ραμματεία απαρτίζεται από:
α) Ένα στέλεχος της Διεύθυνσης Ενεργειακών Πολι-
τικών και Ενεργειακής Αποδοτικότητας του ΥΠΕΝ, που 
ορίζεται ως συντονιστής και ο αναπληρωτής του.
β) Ένα στέλεχος της Επιτελικής Δομής ΕΣΠΑ, Τομέα 
Ενέργειας του ΥΠΕΝ και ο αναπληρωτής του.
γ) Ένα στέλεχος του Κέντρου Ανανεώσιμων Πηγών και 
Εξοικονόμησης Ενέργειας (ΚΑΠΕ) και ο αναπληρωτής του.
δ) Ένα στέλεχος της Ανώνυμης Εταιρείας με την επω-
νυμία Κτιριακές Υποδομές Α.Ε. (ΚτΥπ Α.Ε.) και ο αναπλη-
ρωτής του.
ε) Ένα στέλεχος της Διεύθυνσης Κτιριακών Υποδομών 
του Υπουργείου Υποδομών και Μεταφορών και ο ανα-πληρωτής του.
3. Έργο της Τεχνικής Γ ραμματείας είναι:
α) Η υποστήριξη της Διεύθυνσης Ενεργειακών Πολιτι-
κών και Ενεργειακής Αποδοτικότητας, για τη διαχείριση του Προγράμματος.
β) Η προετοιμασία των προσκλήσεων και η μέριμνα 
για την έκδοση και δημοσιοποίησή τους.
γ) Η δημιουργία διακριτής ιστοσελίδας στον ιστό-
τοπο του ΥΠΕΝ, προκειμένου να διασφαλίζεται η επι-
κοινωνία με τους Δικαιούχους Φορείς του άρθρου 2, 
η δημοσιότητα και η διαφάνεια της πορείας υλοποίη-
σης του Προγράμματος “ΗΛΕΚΤΡΑ” . Στην ιστοσελίδα του 
Προγράμματος αναρτώνται οι όροι χρηματοδότησης 
των Δικαιούχων Φορέων του άρθρου 2 από το Ταμείο 
Παρακαταθηκών και Δανείων.
δ) Η παροχή πληροφόρησης και διευκρινίσεων επί του 
συστήματος διοίκησης και διαχείρισης του Προγράμμα-
τος “ΗΛΕΚΤΡΑ” προς τους εμπλεκόμενους φορείς υλοποί-
ησης των έργων του.ε) Ο έλεγχος της πληρότητας και αρτιότητας των αιτή-
σεων ένταξης των έργων στο Πρόγραμμα “ΗΛΕΚΤΡΑ” που 
κατατίθενται από τους Δικαιούχους Φορείς του άρθρου 2, 
η αξιολόγησή τους με βάση τα κριτήρια που αναφέ-
ρονται στις προσκλήσεις και η εισήγηση για ένταξη ή 
απόρριψή τους στο Πρόγραμμα “ΗΛΕΚΤΡΑ” με βάση τα 
αποτελέσματα της αξιολόγησης.
στ) Η μέριμνα για την παραγωγή ή/και αξιοποίηση 
όλων των διαθέσιμων εργαλείων προκειμένου να πα-
ρακολουθείται η εξέλιξη του φυσικού και οικονομικού 
αντικειμένου και οι χρηματορροές των έργων του Προ-γράμματος.
ζ) Η επεξεργασία των δελτίων παρακολούθησης των 
έργων του Προγράμματος “ΗΛΕΚΤΡΑ” και η υποβολή συ-
γκεντρωτικών εκθέσεων προόδου προς την Διεύθυνση 
Ενεργειακών Πολιτικών και Ενεργειακής Αποδοτικότητας.
η) Η υποστήριξη των Δικαιούχων Φορέων του άρθρου 
2 στην υποβολή των αιτημάτων εκταμίευσης του προϊ-
όντος δανείου για την πληρωμή των υποχρεώσεων των έργων του Προγράμματος.
θ) Η διενέργεια, κατόπιν εντολής της Διεύθυνσης 
Ενεργειακών Πολιτικών και Ενεργειακής Αποδοτικότη-
τας, δειγματοληπτικών επιτόπιων επιθεωρήσεων των 
έργων προκειμένου να επιβεβαιωθεί η ορθότητα των 
στοιχείων των δελτίων παρακολούθησης καθώς και η 
ορθή και σύννομη χρήση των ποσών που εκταμιεύονται 
προς τους Δικαιούχους Φορείς του άρθρου 2.
ι) Η επεξεργασία των εκθέσεων ολοκλήρωσης των έρ-
γων και η εισήγηση για έκδοση Απόφασης Ολοκλήρωσης 
των έργων.
4. Για την παρακολούθηση και ολοκλήρωση των έρ-
γων του Προγράμματος “ΗΛΕΚΤΡΑ” η Τεχνική Γ ραμματεία 
δύναται να συστήνει και να συγκροτεί ομάδες εργασί-
ας στις οποίες μπορεί να ανατίθενται αρμοδιότητες εκ 
των στοιχείων (ε), (στ), (ζ), (η), (θ) και (ι) της παρ. 3. Στις ομάδες εργασίας δύναται να συμμετέχουν στελέχη των φορέων που απαρτίζουν την Τεχνική Γ ραμματεία.
5. Οι αρμοδιότητες των στοιχείων (ε), (στ), (ζ), (η), (θ) 
και (ι) της παρ. 3 δύναται να ανατεθούν και σε τρίτους 
φορείς μέσω προγραμματικής σύμβασης ή σύμβασης 
παροχής υπηρεσιών.
6. Η Τεχνική Γ ραμματεία δύναται να εκπονήσει οδηγό 
διαδικασιών, όπου θα περιγράφονται οι αρμοδιότητες 
των εμπλεκόμενων φορέων. Ο οδηγός εγκρίνεται με 
απόφαση του Υπουργού Περιβάλλοντος και Ενέργειας.
7. Οι κύριες ενέργειες υποβολής των αιτήσεων έντα-
ξης, επιλογής και έγκρισης των έργων στο Πρόγραμμα και παρακολούθησης της εφαρμογής του Προγράμμα-
τος, δύναται να πραγματοποιούνται μέσω εφαρμογής 
πληροφοριακού συστήματος του ΥΠΕΝ.
Άρθρο 5
ΔΙΑΔΙΚΑΣΙΕΣ ΠΡΟΣΚΛΗΣΗΣ ΚΑΙ ΑΞΙΟΛΟΓΗΣΗΣ ΤΩΝ ΑΙΤΗΣΕΩΝ ΕΝΤΑΞΗΣ ΣΤΟ ΠΡΟΓΡΑΜΜΑ – ΔΙΑΔΙΚΑΣΙΕΣ ΕΠΙΛΟΓΗΣ ΚΑΙ ΕΓΚΡΙΣΗΣ – ΥΠΟΧΡΕΩΣΕΙΣ ΔΙΚΑΙΟΥΧΩΝ
1. Βασικά κριτήρια για την επιλογή και την ένταξη των 
έργων στο Πρόγραμμα “ΗΛΕΚΤΡΑ” αποτελούν μεταξύ 
άλλων: α) η σκοπιμότητα στη βάση της επαρκούς τεκμη-
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 32036 Τεύχος B’ 3156/31.07.2020
ρίωσης της βελτίωσης της ενεργειακής απόδοσης με την 
ικανοποίηση καθορισμένων ελάχιστων ή/και μέγιστων 
ανώτατων ορίων για τις βασικές παραμέτρους ενεργεια-
κής απόδοσης, β) ο ολοκληρωμένος και λειτουργικός χα-
ρακτήρας των προτεινόμενων έργων που εξασφαλίζεται 
με την εξής αλληλουχία: περιορισμός των ενεργειακών 
αναγκών και συμμόρφωση με τις ελάχιστες απαιτήσεις του ΚΕΝΑΚ για την περίπτωση της ριζικής ανακαίνισης ως προς το κέλυφος του κτιρίου, συμμόρφωση ως προς τις ελάχιστες απαιτήσεις για τα τεχνικά συστήματα, για 
τα συστήματα αυτοματισμού και ελέγχου κτιρίου και 
πρόταση συστημάτων παραγωγής ενέργειας από ανα-
νεώσιμες πηγές ενέργειας, γ) η επάρκεια της τεχνικής 
τεκμηρίωσης του σχεδιασμού των παρεμβάσεων στο 
κέλυφος και στα τεχνικά συστήματα του κτιρίου, δ) η τεκ-
μηρίωση του προϋπολογισμού και του χρονοδιαγράμ-ματος υλοποίησης, ε) η οικονομική βιωσιμότητα καθώς 
και στ) η εκπόνηση Σχεδίου Ενεργειακής Απόδοσης, 
όπου απαιτείται, στο πλαίσιο της παρ. 12 του άρθρου 7 του ν. 4342/2015. Ο καθορισμός και η εξειδίκευση των κριτηρίων θα γίνεται με την έκδοση των προσκλήσεων, 
στις οποίες μπορεί να τίθε νται περαιτέρω ειδικότερα 
κριτήρια ή όροι για την επιλεξιμότητα και την ένταξη 
των προτεινόμενων έργων στο Πρόγραμμα.
2. Στις προσκλήσεις για την υποβολή αιτήσεων έντα-
ξης στο Πρόγραμμα “ΗΛΕΚΤΡΑ” , που εκδίδονται από τον 
Υπουργό Περιβάλλοντος και Ενέργειας, ορίζεται και εξει-
δικεύεται η διάρκεια υποβολής των αιτήσεων ένταξης, 
η διαδικασία υποβολής των αιτήσεων ένταξης και τα 
έντυπα και δικαιολογητικά που απαιτούνται, η ανάλυση 
των κριτηρίων επιλογής, η προτεραιοποίηση των ανα-
γκών, η απαιτούμενη ιδία συμμετοχή των Δικαιούχων 
Φορέων και οι υποχρεώσεις τους, οι όροι και οι προ-
ϋποθέσεις χορήγησης των Επενδυτικών Δανείων από 
το Ταμείο Παρακαταθηκών και Δανείων, όπως αυτοί θα 
καθοριστούν με απόφαση του Διοικητικού του Συμβου-
λίου και κάθε άλλη αναγκαία λεπτομέρεια.
3. Διευκρινίσεις και λεπτομέρειες επί των προσκλήσε-
ων δύναται να δίδονται με εγκυκλίους, που εκδίδονται 
μετά από εισήγηση της Διεύθυνσης Ενεργειακών Πολιτι-
κών και Ενεργειακής Αποδοτικότητας του ΥΠΕΝ.
4. Οι αιτήσεις ένταξης των έργων στο Πρόγραμμα 
“ΗΛΕΚΤΡΑ” υποβάλλονται από τους δυνητικούς Δικαι-
ούχους Φορείς στη Διεύθυνση Ενεργειακών Πολιτικών 
και Ενεργειακής Αποδοτικότητας του ΥΠΕΝ, σύμφωνα 
με την πρόσκληση.
5. Οι Δικαιούχοι Φορείς, που δεν διαθέτουν την απαι-
τούμενη τεχνική επάρκεια για την σύναψη δημοσίων 
συμβάσεων έργων και μελετών κατά το άρθρο 44 του 
ν.  4412/2016, στην αίτηση για την ένταξη στο Πρό-γραμμα οφείλουν να προβλέπουν την ανάληψη των 
άνω καθηκόντων από τεχνική υπηρεσία άλλου φορέα 
(Φορέας Υλοποίησης) και να συνυποβάλουν τη σύμφωνη 
γνώμη του φορέα που αναλαμβάνει τα καθήκοντα. Στις περιπτώσεις αυτές, η Απόφαση Ένταξης του έργου στο Πρόγραμμα “ΗΛΕΚΤΡΑ” θα προβλέπει τη σύναψη Προ-γραμματικής Σύμβασης μεταξύ του Δικαιούχου Φορέα 
και του Φορέα Υλοποίησης.6. Η υποβολή των αιτήσεων ένταξης από τους Δικαιού-
χους Φορείς στο πλαίσιο του Προγράμματος “ΗΛΕΚΤΡΑ” 
πραγματοποιείται με αποφάσεις των αρμόδιων οργάνων 
τους. Οι αποφάσεις του προηγούμενου εδαφίου δεσμεύ-
ουν μετά την έκδοση της Απόφασης Ένταξης τους Δικαι-
ούχους Φορείς για τη συνομολόγηση του Επενδυτικού 
Δανείου. Με τις δανειακές αυτές συμβάσεις Επενδυτικού 
Δανείου προβλέπονται εξασφαλιστικοί όροι, όπως αυτοί 
εξειδικεύονται στην πρόσκληση, προς το Ταμείο Παρα-
καταθηκών και Δανείων, σε περίπτωση μη ορθής και 
σύννομης χρήσης των πόρων του Προγράμματος, που 
διαπιστώνεται με τη διαδικασία της παρ. 9 του άρθρου 7 
της παρούσας.
7. Το φυσικό αντικείμενο των έργων πρέπει να αφορά 
σε παρεμβάσεις σε υφιστάμενα κτίρια για τα οποία πρέ-πει να τηρούνται οι ελάχιστες απαιτήσεις του άρθρου 4 του ν. 4122/2013 και να τηρούνται οι κατευθύνσεις που θα περιλαμβάνονται στις προσκλήσεις.
8. Με βάση τα αποτελέσματα της αξιολόγησης των αι-
τήσεων, μετά από εισήγηση της Τεχνικής Γ ραμματείας, η 
Διεύθυνση Ενεργειακών Πολιτικών και Ενεργειακής Απο-
δοτικότητας εισηγείται στον Υπουργό Περιβάλλοντος 
και Ενέργειας την έκδοση Απόφασης Ένταξης του έργου 
στο Πρόγραμμα “ΗΛΕΚΤΡΑ” . Στην Απόφαση Ένταξης κα-
θορίζεται το φυσικό και το οικονομικό αντικείμενο του 
εντασσόμενου έργου, το ποσοστό χρηματοδότησης, το 
ποσό του Επενδυτικού Δανείου, το οποίο θα συνομολο-
γηθεί ανάμεσα στο Ταμείο Παρακαταθηκών και Δανείων 
και στο Δικαιούχο Φορέα του άρθρου 2, οι όροι και η 
διαδικασία χρηματοδότησης, η χρονική διάρκεια ισχύος 
της απόφασης, οι υποχρεώσεις του Δικαιούχου Φορέα 
καθώς και κάθε άλλη λεπτομέρεια για την υλοποίηση 
και ολοκλήρωση του έργου. Επιπλέον, ορίζεται και το 
απαιτούμενο ποσό της ιδίας συμμετοχής του Δικαιού-
χου Φορέα, το οποίο μπορεί να προέρχεται από τους 
ιδίους πόρους του ή/και από πόρους σύμφωνα με τα 
αναφερόμενα στην παρ. 4 του άρθρου 3 της παρούσας.
9. Η Απόφαση Ένταξης αποστέλλεται από τη Διεύ-
θυνση Ενεργειακών Πολιτικών και Ενεργειακής Απο-
δοτικότητας στο Ταμείο Παρακαταθηκών και Δανείων, 
προκειμένου να εγκριθεί από το Διοικητικό του Συμβού-
λιο η χορήγηση του Επενδυτικού Δανείου και οι όροι 
συνομολόγησής του.
10. Το Ταμείο Παρακαταθηκών και Δανείων υλοποιεί 
την Απόφαση Ένταξης του εντασσόμενου έργου στο 
Πρόγραμμα “ΗΛΕΚΤΡΑ” αφενός συνάπτοντας την αντί-
στοιχη δανειακή σύμβαση και αφετέρου καταβάλλοντας 
το εγκριθέν Επενδυτικό Δάνειο σύμφωνα με τις προβλέ-
ψεις του άρθρου 7 της παρούσας.
Άρθρο 6
ΔΙΑΔΙΚΑΣΙΑ ΥΛΟΠΟΙΗΣΗΣ ΚΑΙΛΕΙΤΟΥΡΓΙΑ ΤΩΝ ΕΡΓΩΝ
1. Οι αναθέσεις δημοσίων συμβάσεων για την υλοποί-
ηση των έργων του Προγράμματος “ΗΛΕΚΤΡΑ” , καθώς 
και οι τροποποιήσεις τους, ακολουθούν τους εθνικούς 
κανόνες που τις διέπουν. Οι εγκρίσεις των τευχών δημο-
πράτησης των έργων, προμηθειών και μελετών/υπηρε-
σιών πραγματοποιούνται με αποφάσεις του αρμόδιου 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 32037 Τεύχος B’ 3156/31.07.2020
κατά περίπτωση οργάνου της του Δικαιούχου Φορέα, 
όπως αυτό ορίζεται από την εθνική νομοθεσία, επί τη 
βάσει του φυσικού και οικονομικού αντικειμένου των 
Αποφάσεων Ένταξης.
2. Η υλοποίηση των έργων που εγκρίνονται για χρη-
ματοδότηση ακολουθεί τις προβλεπόμενες από την 
ισχύουσα νομοθεσία διαδικασίες για το είδος της δρά-σης και τον Δικαιούχο Φορέα του άρθρου 2 ή το Φορέα Υλοποίησης.
3. Η παρακολούθηση και πιστοποίηση του φυσικού και 
οικονομικού αντικειμένου των έργων πραγματοποιείται 
με ευθύνη των αρμόδιων κατά περίπτωση Υπηρεσιών 
του Δικαιούχου Φορέα του άρθρου 2 ή του Φορέα Υλο-ποίησης που έχει αναλάβει καθήκοντα βάσει της παρ. 5 του άρθρου 5 της παρούσας.
4. Μετά την έκδοση της Απόφασης Ολοκλήρωσης του 
έργου, όπως αυτή ορίζεται στο άρθρο 9 της παρούσας, ο Δικαιούχος Φορέας του άρθρου 2 υποχρεούται: α) να 
διασφαλίζει τη λειτουργία και συντήρησή του έργου για 
πέντε (5) έτη ή για μεγαλύτερο χρονικό διάστημα, εφό-σον ορίζεται στην Απόφαση Ένταξης, β) να ορίσει ενερ-
γειακό υπεύθυνο και να εφαρμόζει τα προβλεπόμενα 
στην υπ’ αρ. Δ6/Β/14826/17-06-2008 κοινή υπουργική 
απόφαση (Β’  1122), όπως ισχύει και γ) να εφαρμόσει 
σύστημα διαχείρισης ενέργειας.
Άρθρο 7
ΔΙΑΔΙΚΑΣΙΑ ΧΡΗΜΑΤΟΔΟΤΗΣΗΣ ΚΑΙ ΠΛΗΡΩΜΩΝ
1. Με τη σύναψη της δανειακής σύμβασης μεταξύ 
του Δικαιούχου Φορέα και του Ταμείου Παρακαταθη-
κών και Δανείων, συνομολογείται Επενδυτικό Δάνειο ίσο 
με το ποσό της έγκρισης από το Διοικητικό Συμβούλιο 
του Ταμείου Παρακαταθηκών και Δανείων, όπως αυτό 
προσδιορίζεται στην Απόφαση Ένταξης. Το τελικό ποσό 
δανειοδότησης προσδιορίζεται με πρόσθετη/ες πράξη/
εις σύμφωνα με τα οριζόμενα στην Απόφαση Ένταξης. 
Το επιτόκιο, η διάρκεια αποπληρωμής του δανείου, τα 
δικαιολογητικά εκταμίευσης καθώς και τα έξοδα του 
Ταμείου Παρακαταθηκών και Δανείων (ΤΠΔ) καθορίζο-
νται από το Διοικητικό Συμβούλιο του ΤΠΔ στην από-
φαση έγκρισης του δανείου. Για τα ανωτέρω οριζόμενα 
εφαρμόζονται αναλόγως τα ισχύοντα στα αντίστοιχα 
έργα προγραμμάτων συγχρηματοδότησης ΕΤΕΠ – ΤΠΔ. Κατά στο στάδιο σύναψης των δανείων του ΤΠΔ με την ΕΤΕΠ ζητείται από το ΤΠΔ η συμβουλευτική γνώμη του Ο.Δ.Δ.Η.Χ. για τους όρους δανεισμού.
2. Οι Δικαιούχοι Φορείς υποβάλλουν αίτημα εκταμί-
ευσης στο Ταμείο Παρακαταθηκών και Δανείων για τη 
χορήγηση μέρους του δανείου που αφορά σε δαπάνες των εγκεκριμένων έργων τους ως ακολούθως:
α) Με την υπογραφή δημόσιας σύμβασης ανάθεσης 
και με την υπογραφή της πρόσθετης πράξης καθορι-
σμού του τελικού ποσού δανειοδότησης, αποδίδεται 
στον Δικαιούχο Φορέα ποσό ίσο με την προβλεπόμενη 
προκαταβολή, σύμφωνα με την ισχύουσα νομοθεσία 
ανάθεσης δημοσίων συμβάσεων, επί το αντίστοιχο πο-
σοστό χρηματοδότησης που ορίζεται στην Απόφαση 
Ένταξης. Ως δικαιολογητικά για την εκταμίευση προ-σκομίζονται η ως άνω υπογεγραμμένη σύμβαση με την 
επισήμανση της προκαταβολής που προβλέπεται για τον 
Φορέα Υλοποίησης και βεβαίωση του Δικαιούχου Φορέα 
για την τήρηση των προϋποθέσεων καταβολής της.
β) Με την υποβολή από τον Δικαιούχο Φορέα κάθε 
εγκεκριμένου λογαριασμού/πιστοποίησης/τιμολογίου 
προμηθειών, έργων ή υπηρεσιών και πρακτικών παρά-
δοσης/παραλαβής, θα αποδίδεται στον Δικαιούχο Φο-ρέα ποσό που αντιστοιχεί στο ποσοστό χρηματοδότη-σης που ορίζεται στην Απόφαση Ένταξης.
3. Το Ταμείο Παρακαταθηκών και Δανείων δύναται να 
ζητά πρόσθετα δικαιολογητικά που να τεκμηριώνουν 
τις εκταμιεύσεις του προϊόντος του δανείου προς τους Δικαιούχους Φορείς του άρθρου 2.
4. Η αποπληρωμή των δανειακών υποχρεώσεων των 
Δικαιούχων Φορέων του άρθρου 2, σύμφωνα με τις συ-
νομολογηθείσες δανειακές συμβάσεις, γίνεται από το 
ΠΔΕ του ΥΠΕΝ με απευθείας μεταφορά πιστώσεων, άνευ 
υπολόγου, στους λογαριασμούς της παρ. 3 του άρθρου 3 
της παρούσας.
5. Η μεταφορά των πιστώσεων προς το Ταμείο Παρα-
καταθηκών και Δανείων πραγματοποιείται ανά εξάμη-
νο και γίνεται από την Τράπεζα της Ελλάδος, μετά από εντολή της αρμόδιας για την εκτέλεση της Συλλογικής 
Απόφασης Έργου (ΣΑΕ) Υπηρεσίας του Υπουργείου Περι-
βάλλοντος και Ενέργειας, κατόπιν της σύμφωνης γνώμης 
του Φορέα Διαχείρισης του Προγράμματος της παρ. 1 
του άρθρου 4 της παρούσας και σύμφωνα με τα οριζό-μενα στην υπ’ αρ. 134453/23.12.2015 κοινή υπουργική 
απόφαση (Β΄2857) περί ρυθμίσεων πληρωμών των δα-
πανών Π.Δ.Ε., όπως ισχύει. Για την καταβολή της χρημα-
τοδότησης το ΤΠΔ προσκομίζει στην αρμόδια υπηρεσία 
του Υπουργείου Περιβάλλοντος και Ενέργειας τα δικαι-ολογητικά της ως άνω κοινής υπουργικής απόφασης.
6. Η ενταλματοποίηση των ανωτέρω χρηματοδοτήσε-
ων γίνεται από την αρμόδια Υπηρεσία του Υπουργείου 
Ανάπτυξης και Επενδύσεων και η εμφάνιση των αντίστοι-
χων δαπανών στον προϋπολογισμό δημοσίων επενδύσε-
ων διενεργείται έναντι των ακόλουθων δικαιολογητικών:
α) Απόφασης χρηματοδότησης της οικείας ΣΑΕ από τη 
Διεύθυνση Δημοσίων Επενδύσεων του Υπουργείου Ανά-
πτυξης και Επενδύσεων προς την Τράπεζα της Ελλάδος.
β) Αντιγράφου δελτίου αναγγελίας της Τράπεζας της 
Ελλάδος εκτέλεσης της ανωτέρω υπό (α) απόφασης.
γ) Αντιγράφου της ηλεκτρονικής εντολής πληρωμής 
(EPS) για τη μεταφορά της εν λόγω χρηματοδότησης 
στον ειδικό τραπεζικό λογαριασμό.
7. Η πληρωμή των δανειακών υποχρεώσεων που πηγά-
ζουν από το συνομολογηθέν Επενδυτικό Δάνειο μεταξύ 
του Ταμείου Παρακαταθηκών και Δανείων και του Δικαι-
ούχου Φορέα για τα εγκεκριμένα έργα του Προγράμμα-
τος δεν βαρύνει τον Δικαιούχο Φορέα με την επιφύλαξη 
της παρ. 9 του παρόντος άρθρου.
8. Η πληρωμή των δανειακών υποχρεώσεων προς το 
Ταμείο Παρακαταθηκών και Δανείων μέσω του ΠΔΕ, σύμφωνα με την παραπάνω διαδικασία, δύναται να 
περιλαμβάνει ποσά για πρόωρη εξόφληση, ακόμα και 
εντός της περιόδου χάριτος, μέρους ή/και του συνόλου 
των δανειακών υποχρεώσεων, σύμφωνα με τις εκάστοτε 
δημοσιονομικές δυνατότητες του ΠΔΕ.
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 32038 Τεύχος B’ 3156/31.07.2020
9. Στις κάτωθι περιπτώσεις:
α) Δικαιούχων Φορέων που δεν κάνουν ορθή και σύν-
νομη χρήση των πόρων του Προγράμματος “ΗΛΕΚΤΡΑ” , 
σύμφωνα με την Διεύθυνση Ενεργειακών Πολιτικών 
και Ενεργειακής Αποδοτικότητας του ΥΠΕΝ ή ελεγκτικά 
όργανα που εποπτεύουν τις ενέργειες και τις δαπάνες 
των Δικαιούχων Φορέων σύμφωνα με την κείμενη νο-
μοθεσία,
β) έργων που δεν είναι ολοκληρωμένα και λειτουργικά 
κατά τη λήξη του Προγράμματος “ΗΛΕΚΤΡΑ” , όπως αυτή 
ορίζεται στην παρ. 3 του άρθρου 1 της παρούσας ή
γ) που δεν τηρείται η υποχρέωση της παρ. 4 του 
άρθρου 6 της παρούσας, εκδίδεται από τον Υπουργό 
Περιβάλλοντος και Ενέργειας και κατόπιν εισήγησης 
της Διεύθυνσης Ενεργειακών Πολιτικών και Ενεργεια-
κής Αποδοτικότητας του ΥΠΕΝ, απόφαση ανάκλησης 
της απόφασης ένταξης (Απόφαση Απένταξης) από το 
Πρόγραμμα “ΗΛΕΚΤΡΑ” , που κοινοποιείται στο Ταμείο 
Παρακαταθηκών και Δανείων.
Η δανειακή σύμβαση καταγγέλλεται, η πληρωμή των 
δανειακών υποχρεώσεων παύει να χρηματοδοτείται από 
το ΠΔΕ και ο Δικαιούχος Φορέας του άρθρου 2 υποχρε-
ούται να επιστρέψει στο Ταμείο Παρακαταθηκών και Δα-
νείων το σύνολο του ποσού που έχει εκταμιευθεί προς 
αυτόν από το συνομολογηθέν δάνειο, ανεξάρτητα από 
τα ποσά που έχουν αποδοθεί από το ΠΔΕ για την απο-πληρωμή των δανειακών υποχρεώσεών του, καθώς και το σύνολο του ποσού που αφορά σε κάθε είδους έξοδα 
και λοιπές δαπάνες συνομολόγησης και εξόφλησης του 
δανείου αυτού. Στις περιπτώσεις αυτές ενεργοποιούνται 
οι εξασφαλιστικοί όροι της δανειακής σύμβασης Επεν-δυτικού Δανείου.
Ειδικά για τους Δικαιούχους που είναι φορείς της Γενι-
κής Κυβέρνησης, με την καταγγελία της δανειακής σύμ-
βασης Επενδυτικού Δανείου, η επιστροφή του συνόλου 
του ποσού που έχει εκταμιευτεί βαρύνει το εθνικό σκέλος 
του ΠΔΕ του φορέα, εντός των εγκεκριμένων ορίων του.
10. Τα ποσά των δανειακών υποχρεώσεων, που έχουν 
πληρωθεί από το ΠΔΕ, μετά την απόφαση ανάκλησης της 
απόφασης ένταξης (Απόφαση Απένταξης) του έργου, 
όταν επιστραφούν από τον υπόχρεο στο ΤΠΔ, αποδίδο-
νται από το Ταμείο Παρακαταθηκών και Δανείων στον 
προϋπολογισμό του ΠΔΕ ως έσοδο.
Άρθρο 8
ΔΙΑΔΙΚΑΣΙΑ ΠΑΡΑΚΟΛΟΥΘΗΣΗΣ ΕΡΓΩΝ – ΕΛΕΓΧΟΙ – ΕΠΙΤΟΠΙΕΣ ΕΠΙΘΕΩΡΗΣΕΙΣ
1. Οι Δικαιούχοι Φορείς συμπληρώνουν τυποποιημένα 
δελτία παρακολούθησης για την καταγραφή της εξέλιξης 
του φυσικού και οικονομικού αντικειμένου των έργων 
τους και τα αποστέλλουν στην Διεύθυνση Ενεργειακών Πολιτικών και Ενεργειακής Αποδοτικότητας.
2. Η Τεχνική Γ ραμματεία επεξεργάζεται τα δελτία πα-
ρακολούθησης και υποβάλλει συγκεντρωτική έκθεση 
προόδου προς την Διεύθυνση Ενεργειακών Πολιτικών 
και Ενεργειακής Αποδοτικότητας. Η Τεχνική Γ ραμματεία 
διατηρεί το δικαίωμα να ζητήσει από τους Δικαιούχους Φορείς ή τους Φορείς Υλοποίησης που έχουν αναλάβει καθήκοντα βάσει της παρ. 5 του άρθρου 5 της παρού-σας πρόσθετες διευκρινίσεις ή λοιπές πληροφορίες σε 
οποιοδήποτε στάδιο εξέλιξης των έργων.
3. Η Διεύθυνση Ενεργειακών Πολιτικών και Ενεργει-
ακής Αποδοτικότητας, με βάση τις συγκεντρωτικές εκ-
θέσεις της Τεχνικής Γ ραμματείας, δύναται να εισηγείται μέτρα για την εύρυθμη εξέλιξη της υλοποίησης των έρ-
γων του Προγράμματος “ΗΛΕΚΤΡΑ” .
4. Πέραν των θεσμοθετημένων ελέγχων των δαπανών 
του Δημοσίου, η Διεύθυνση Ενεργειακών Πολιτικών και 
Ενεργειακής Αποδοτικότητας δύναται να δίνει εντολή 
στη Τεχνική Γ ραμματεία να διενεργεί επιτόπιες επιθεω-
ρήσεις των έργων, είτε δειγματοληπτικώς είτε κατόπιν 
καταγγελίας, προκειμένου να επιβεβαιωθεί η ορθότητα των στοιχείων των δελτίων παρακολούθησης.
5. Οι προβλέψεις του παρόντος άρθρου εφαρμόζονται 
αναλογικά, προκειμένου να επαληθευτεί η τήρηση της υποχρέωσης της παρ. 4 του άρθρου 6 της παρούσας.
Άρθρο 9
ΔΙΑΔΙΚΑΣΙΑ ΟΛΟΚΛΗΡΩΣΗΣ ΕΡΓΩΝ
1. Μετά την ολοκλήρωση των έργων, οι Δικαιούχοι 
Φορείς συντάσσουν σχετική έκθεση ολοκλήρωσης, βά-
σει τυποποιημένου υποδείγματ ος, που αποστέλλεται 
στην Διεύθυνση Ενεργειακών Πολιτικών και Ενεργειακής 
Αποδοτικότητας.
2. Από την έκθεση ολοκλήρωσης των έργων και τα 
αντίστοιχα συνοδευτικά στοιχείων πρέπει να προκύπτει 
η βελτίωση της ενεργειακής απόδοσης των κτιρίων και 
η αντίστοιχη εξοικονόμηση ενέργειας μετά τις παρεμ-
βάσεις.
3. Η Τεχνική Γ ραμματεία επεξεργάζεται τις εκθέσεις 
ολοκλήρωσης και τα αντίστοιχα συνοδευτικά στοιχεία, 
διενεργώντας, όταν απαιτείται, επιτόπια επιθεώρηση για 
την επαλήθευση των στοιχείων των έργων.
4. Στη βάση των εκθέσεων ολοκλήρωσης των έργων 
καθώς και των πορισμάτων των πιθανών ελέγχων, μετά 
από εισήγηση της Τεχνικής Γ ραμματείας ο Υπουργός 
Περιβάλλοντος και Ενέργειας προβαίνει στην έκδοση 
Απόφασης Ολοκλήρωσης των έργων μετά από εισήγηση 
της Διεύθυνσης Ενεργειακών Πολιτικών και Ενεργειακής 
Αποδοτικότητας.
5. Η Απόφαση Ολοκλήρωσης αποστέλλεται στο Ταμείο 
Παρακαταθηκών και Δανείων και ο Δικαιούχος Φορέας 
αποδεσμεύεται από κάθε υποχρέωση αποπληρωμής του 
Επενδυτικού Δανείου, η οποία βαρύνει το ΠΔΕ, με την 
επιφύλαξη της παρ. 9 του άρθρου 7 της παρούσας.
Άρθρο 10
ΤΕΛΙΚΕΣ ΔΙΑΤΑΞΕΙΣ
1. Η έναρξη εφαρμογής χορήγησης των Επενδυτικών 
Δανείων του Προγράμματος “ΗΛΕΚΤΡΑ” αρχίζει από τη 
δημοσίευση της παρούσας και εξειδικεύεται με προ-
σκλήσεις του Υπουργού Περιβάλλοντος και Ενέργειας.
2. Η μη τήρηση, από τον Δικαιούχο Φορέα, των όρων 
και προϋποθέσεων του Προγράμματος συνεπάγεται την 
ανάκληση/τροποποίηση της Απόφασης Ένταξης και ανά-
κτηση των ποσών που καταβλήθηκαν από το ΠΔΕ ή την αναπροσαρμογή αυτών.
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 32039 Τεύχος B’ 3156/31.07.2020
3. Στις περιπτώσεις όπου μέρος ή το σύνολο των 
επενδύσεων των έργων του Προγράμματος “ΗΛΕΚΤΡΑ” 
χρηματοδοτείται από Εταιρείες Ενεργειακών Υπηρεσιών 
(ΕΕΥ) ή τρίτους μέσω Συμβάσεων Ενεργειακής Απόδοσης 
(ΣΕΑ) των ν. 3855/2010 και ν. 4342/2015, ισχύουν παράλ-
ληλα οι ειδικότερες προβλέψεις της κοινής υπουργικής 
απόφασης που εκδίδεται κατ’ εξουσιοδότηση της παρ. 4 του άρθρου 37 του ν. 4608/2019, όπως ισχύει.
4. Από την έναρξη ισχύος της παρούσας καταργεί-
ται η υπ’ αρ. ΥΠΕΝ/ΔΕΠΕΑ/5683/620/20.06.2019 κοινή 
απόφαση των Υπουργών Οικονομίας και Ανάπτυξης, 
Οικονομικών, Περιβάλλοντος και Ενέργειας και Υποδο-
μών και Μεταφορών «Πρόγραμμα για την Ενεργειακή 
Αναβάθμιση Δημοσίων Κτιρίων» (Β’ 2597).Η παρούσα ισχύει από τη δημοσίευσή της στην Εφη-
μερίδα της Κυβερνήσεως.
Η απόφαση αυτή να δημοσιευθεί στην Εφημερίδα της 
Κυβερνήσεως. 
 Αθήνα, 31 Ιουλίου 2020
Οι Υπουργοί
Υφυπουργός Υφυπουργός Ανάπτυξης
Οικονομικών και Επενδύσεων
ΘΕΟΔΩΡΟΣ ΣΚΥΛΑΚΑΚΗΣ ΙΩΑΝΝΗΣ ΤΣΑΚΙΡΗΣ
Υφυπουργός Υποδομών καιΠεριβάλλοντος και Ενέργειας Μεταφορών
ΓΕΡΑΣΙΜΟΣ ΘΩΜΑΣ ΚΩΣΤΑΣ ΚΑΡΑΜΑΝΛΗΣ   
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 32040 Τεύχος B’ 3156/31.07.2020
*02031563107200008*Ταχυδρομική Διεύθυνση:  Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ 
Πωλήσεις - Συνδρομές:  (Ισόγειο, τηλ. 210 5279178 - 180)
Πληροφορίες:  (Ισόγειο, Γ ρ. 3 και τηλεφ. κέντρο 210 5279000) 
Παραλαβή Δημ. Ύλης:  (Ισόγειο, τηλ. 210 5279167, 210 5279139) 
Ωράριο για το κοινό:  Δευτέρα ως Παρασκευή: 8:00 - 13:30Ιστότοπος:  www.et.gr  
Πληροφορίες σχετικά με την λειτουργία 
του ιστότοπου: helpdesk.et@et.gr  
Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: webmaster.et@et.gr  
Πληροφορίες για γενικό πρωτόκολλο 
και αλληλογραφία: grammateia@et.grΤο Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρ-
νησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών - εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131 και π.δ. 29/2018/Α΄58). 
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 
• Τα ΦΕΚ σε ηλεκτρονική μορφή διατίθενται δωρεάν στο www.et.gr , την επίσημη ιστο-
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί-τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον ιστότοπο www.et.gr. 
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή-
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά-νεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση: 
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση 
προηγμέ νης ψηφιακής υπογραφής και χρονοσήμανσης. 
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 
• Πληροφορίες, σχετικά με την αποστολή/κατάθεση εγγράφων προς δημοσίευση, την ημε-
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω του ιστότοπου δίδονται πληροφορίες σχετικά με την πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι-κό Τυπογραφείο για όλα τα κείμενα που πληρούν τις προϋποθέσεις δημοσίευσης. 
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο-
γραφικά έντυπα, φακέλους για κάθε χρήση, κ.ά.  
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.Πείτε μας τη γνώμη σας,